Rikunarita-ORG/Wikinium huggingface dataset:
# नस्लवाद

पेंसिल्वेनिया, संयुक्त राज्य अमेरिका में गवर्नर चुनाव के लिए एक नस्लवादी अभियान पोस्टर, १८६६
**नस्लवाद** या **प्रजातिवाद** एक सिद्धान्त या अवधारणा है, जो किसी एक नस्ल को दूसरी से श्रेष्ठतर या निम्नतर मानती है। नस्लवाद को ऐसे परिभाषित किया गया हैं-"यह विश्वास कि हर नस्ल के लोगों में कुछ खास खूबियां होती हैं, जो उसे दूसरी नस्लों से कमतर या बेहतर बनाती हैं।" नस्लवाद लोगों के बीच जैविक अंतर की सामाजिक धारणाओं में आधारित भेदभाव और पूर्वाग्रह दोनों होते हैं। यह विभिन्न नस्लों के सदस्यों को अलग ढंग से व्यवहार किया जाना चाहिए कि सोच और धारण भी हैं। संयुक्त राष्ट्र के सभागम के मुताबिक, नस्लीय भेदभाव के आधार पर श्रेष्ठता, वैज्ञानिक दृष्टि से गलत, नैतिक रूप से निन्दनीय, सामाजिक अन्याय और खतरनाक है और नस्लीय भेदभाव के लिए कोई औचित्य नहीं है, सिद्धांत में या व्यवहार में, कहीं भी।

इतिहास में, नस्लवाद अटलांटिक दास व्यापार के पीछे एक प्रेरणा शक्ति थी, अमेरिका में उन्नीसवीं और शुरुआती बीसवीं सदी के नस्लीय अलगाव और दक्षिण अफ्रीका के अंतर्गत रंगभेद भी इसी सिद्धांत पर आधारित थे। यह सिद्धांत नरसंहार के राजनीतिक और वैचारिक आधार का एक प्रमुख हिस्सा रहा है जैसे यहूदी नरसंहार, पर औपनिवेशिक संदर्भों में भी जैसे दक्षिण अमेरिका और कांगो में रबर बूम के रूप में, अमेरिका के ऊपर यूरोपीय विजय में और अफ्रीका, एशिया और ऑस्ट्रेलिया के औपनिवेशीकरण में।

## सन्दर्भ
# श्वेत प्रभुत्व

**श्वेत प्रभुत्व** या **श्वेत सर्वोच्चता** एक नस्लवादी विचारधारा है, जो इस आस्था या आस्था के प्रोत्साहन पर केन्द्रित हैं कि, श्वेत लोग अन्य नृजातीय पृष्ठभूमियों के लोगों के मुकाबले कुछ विशेष विशेषताओं, लक्षण, और गुणधर्मों में श्रेष्ठतर होते हैं और इसलियें, श्वेत लोगों को राजनीतिक, आर्थिक और सामाजिक रूप से गैर-श्वेत लोगों को शासित करना चाहियें।

साँचा:White people
# एंजेला मर्केल

| एंजेला मर्केल |
| --- |
|  |
|  |
| जर्मनी की चांसलर |
| **अवलंबी** |
| **पदस्थ**  २२ नवम्बर २००५ |
| राष्ट्रपति | हॉर्स्ट कूह्लर क्रिस्टियन वुल्फ जोचिम गॉक |
| प्रतिपुरुष | फ्राँज़ मुंतरफेरिंग फ़्रैंक-वाल्टर स्टिनमीयर गीदो वेस्टरवेले फिलिप रूस्लर |
| पूर्वाधिकारी | गेर्हार्ड श्र्योडर |
| पर्यावरण मंत्रालय |
| **कार्यकाल** १७ नवम्बर १९९४ – २६ अक्टूबर १९९८ |
| कुलाधिपति | हेल्मट कोल |
| पूर्वाधिकारी | क्लॉज़ टूफर |
| उत्तराधिकारी | जूर्गन ट्रिटिन |
| महिला और युवा मामले मंत्रालय |
| **कार्यकाल** १८ जनवरी १९९१ – १७ नवम्बर १९९४ |
| कुलाधिपति | हेल्मट कोल |
| पूर्वाधिकारी | उर्सुला लहर |
| उत्तराधिकारी | क्लॉडिया नोल्ते |
| स्ट्रैलसण्ड-नोर्दवोर्पोमर्न – रूजेन के लिए बण्डरस्टैग की सदस्या |
| **अवलंबी** |
| **पदस्थ**  २ दिसम्बर १९९० |
| पूर्वाधिकारी | निर्वाचन क्षेत्र निर्मित |
|  |
| व्यक्तिगत जानकारी |
| जन्म | एंजेला डोरोथी कैज़्नर 17 जुलाई 1954 (1954-07-17) हैम्बर्ग, पश्चिमी जर्मनी |
| दल | डेमोक्रेटिक अवेकनिंग (१९८९-९०) क्रिश्चियन डेमोक्रेटिक यूनियन (१९९०-अब तक) |
| पत्नी | जोशिम सॉयर (१९९८–अब तक) उलरिच मर्केल (१९७७–१९८२) |
| आलमा माटर | लिपज़िग विश्वविद्यालय |
| हस्ताक्षर |  |
|  |

**एंजेला डोरोटेआ मर्केल** (जर्मन: Angela Dorothea Merkel; German: [aŋˈɡeːla doʁoˈteːa ˈmɛʁkl̩] ( सुनें);ज. **कासनर**; जन्म 17 जुलाई 1954) जर्मनी की राजनीतिज्ञ और भूतपूर्व शोध वैज्ञानिक हैं जो २००५ से जर्मनी की चांसलर हैं। मर्केल वर्ष २००० से क्रिस्टियन डेमोक्रेटिक यूनियन (जर्मनी) का नेतृत्व कर रही हैं। वे जर्मनी की पहली महिला हैं जो इनमें से किसी भी पद का दायित्व संभाल रही हैं।

फोर्ब्स द्वारा विश्व के सबसे प्रभावशाली लोगों की वर्ष २०१४ की सूची में मर्केल को महिलाओं में प्रथम स्थान प्राप्त हुआ और २०१३ की संयुक्त सूची में पाँचवाँ स्थान प्राप्त हुआ है। २०१२ की जारी संयुक्त सूची में उन्हें दूसरा स्थान मिला था।

## आरंभिक जीवन

बर्लिन मूल के पिता हॉर्स्ट कैस्नर और पोलिश मूल की माता हर्लिण्ड की संतान के रूप में मर्केल का जन्म हुआ। बचपन में उनका नाम एंजेला डोरोथी कैज़्नर रखा गया। मर्केल की माँ जर्मनी की सोशल डेमोक्रैटिक पार्टी की सदस्या रह चुकी थीं। मर्केल की कुछ विरासत पोलैण्ड से भी जुड़ी हुई है क्योंकि उनके पितृ पितामह, लुडविग कैज़मीर्जाक़, पोलिश मूल के जर्मन थे।

## राजनीतिक जीवन

प्राथमिक तौर पर एक भौतिक रसायनज्ञ के रूप में प्रशिक्षित मर्केल ने १९८९ की क्रांति के प्रभाव स्वरूप, पूर्वी जर्मन सरकार की उप-प्रवक्ता के रूप में संक्षिप्त सेवा कर, राजनीति में प्रवेश किया।

14 मार्च 2014 को वह चौथी बार जर्मनी की चांसलर बनीं।

## सन्दर्भ

## बाहरी कड़ियाँ

* Official Website of Chancellor of the Federal Republic of Germany (अंग्रेज़ी में)
* Merkel's personal website (जर्मन में)
* Merkel on her party's website (अंग्रेज़ी में)
* इंटरनेट मूवी डेटाबेस पर एंजेला मर्केल
* पुस्तकालयों में एंजेला मर्केल-रचित या संबंधित कृतियाँ (वर्ल्डकैट सूचीपत्र)
* Angela Merkel collected news and commentary at *The Economist*
* Angela Merkel collected news and commentary at *Forbes*
* Angela Merkel collected news and commentary at *Time*
# सामूहिक हत्या

**सामूहिक हत्या** (mass murder) कई लोगों की हत्या करने के कर्म को कहते हैं। यह हत्याएँ अक्सर किसी विशेष भौगोलिक क्षेत्र में और समय में एक-दूसरे के साथ-साथ की जाती है। अमेरिकी संगठन फेडरल ब्यूरो ऑफ इन्वेस्टिगेशन की परिभाषा के अनुसार सामूहिक हत्या एक ही घटनाक्रम में चार या उस से अधिक व्यक्तियों की हत्या को कहते हैं।

## इन्हें भी देखें

* हत्या
* नरसंहार

## सन्दर्भ
# मुसलमान

काहिरा, मिस्र में नमाज़ (सन् १८६५)
**मुसलमान(अरबी:  **مسلم**، **مسلمة** फ़ारसी: مسلمان،, अंग्रेजी: Muslim)* का मतलब वह व्यक्ति है जो इस्लाम में विश्वास रखता हो। हालाँकि मुसलमानों की आस्था के अनुसार इस्लाम ईश्वर का धर्म है और यह धर्म हज़रत मुहम्मद से पहले मौजूद था। जो लोग अल्लाह के धर्म का पालन करते रहे वह मुसलमान हैं। जैसे कुरान के अनुसार हज़रत इब्राहीम अलैहिस्सलाम भी मुसलमान थे। मगर आजकल मुसलमान का मतलब उसे लिया जाता है जो हज़रत मुहम्मद लाए हुए दीन का पालन करता हो और विश्वास रखता हो। मध्यकालीन मुस्लिम इतिहासकारों ने भारत को हिन्द अथवा हिन्दोस्ताँ कहा है।

## मुख्य इस्लामी धर्म

मुसलमान यह स्वीकार करते हैं कि अल्लाह अकेला परवरदिगार है और हज़रत मुहम्मद (स) अल्लाह के प्रेषित (रसूल) हैं। इस तरीके से कोई भी व्यक्ति इस्लाम में जाता है। जब हज़रत मोहम्मद(स) को अल्लाह का रसूल मान ले तो उस पर वाजिब हो जाता है कि उनकी हर बात पर विश्वास रखे और अमल करने की कोशिश करे। जैसे उन्होंने कहा कि मेरे बाद कोई नबी नहीं और वे परमेश्वर के अन्तिम रसूल हैं तो इस बात पर विश्वास रखना इस्लाम के एकाधिकार में है। इस्लाम के मुख्य धर्म जिन पर मुसलमानों के किसी समुदाय में कोई मतभेद नहीं, निम्नलिखित हैं

* अल्लाह एकमात्र परमेश्वर है। इसके अलावा कोई पूजा के योग्य नहीं।
* हज़रत मुहम्मद (स) अल्लाह के सबसे प्यारे और अन्तिम रसूल हैं।
* नमाज़, रोज़ा, ज़कात, हज,कलमा
* कुरान अल्लाह की किताब है और उसका हर शब्द और अक्षर अल्लाह से है।
* क़यामत और हिसाब और किताब यानी हयात बाद (बाद अल मौत) पर विश्वास।
* फ़रिशतों, पूर्व अम्बिया (नबी का बहुवचन) और पुस्तकों पर विश्वास।

उपरोक्त बातों पर विश्वास करने को मुसलमान कहते हैं। उनके अलावा अन्य मतभेद फरोइई और राजनीतिक हैं।

## इन्हें भी देखें

* इस्लामी दुनिया

## सन्दर्भ

## बाहरी कड़ियाँ
# अतिराष्ट्रवादी आतंकवाद

**अतिराष्ट्रवादी आतंकवाद** अतिराष्ट्रवाद से प्रेरित आतंकवाद का एक रूप है। अतिराष्ट्रवादी आतंकवादी किसी न किसी रूप में आत्मनिर्णय का प्रयास करते हैं, जो अधिक स्वायत्तता प्राप्ति, एक पूर्णतः स्वतन्त्र सम्प्रभु राज्य की स्थापना (पार्थक्यवाद) का रूप ले सकता है, या किसी अन्य उपस्थित सम्प्रभु राज्य में शामिल हो सकता है जिसके साथ अतिराष्ट्रवादी पहचान करते हैं (पुन:संयोजनवाद)। अतिराष्ट्रवादी आतंकवादी अक्सर उन का विरोध करते हैं जिन्हें वे सैन्य अधिकृत, साम्राज्यवादी, या अन्यथा अवैध शक्तियाँ मानते हैं।

अतिराष्ट्रवादी आतंकवाद एक राष्ट्रीय, जातीय, धार्मिक या अन्य परिचित समूह से जुड़ा हुआ है, और उस समूह के सदस्यों के बीच यह भावना है कि उनका उत्पीड़न या अधिकारों से वंचन होता है, विशेषतः दूसरों को प्रदत्त अधिकारों से।

आतंकवाद की अवधारणा की तरह, "अतिराष्ट्रवादी आतंकवाद" शब्द और इसका अनुप्रयोग अत्यधिक विवादास्पद मुद्दे हैं। एक अवैध शासन का गठन क्या होता है और ऐसे राज्य के विरुद्ध किस प्रकार की हिंसा और युद्ध स्वीकार्य हैं, यह बहस का विषय है। कुछ लोगों द्वारा "अतिराष्ट्रवादी आतंकवादियों" के रूप में वर्णित समूह स्वयं को " स्वतंत्रता सेनानी " मानते हैं, जो वैध लेकिन असममित युद्ध में लगे हुए हैं।

अन्य अतिराष्ट्रवादी आतंकवाद में किसी देश में अप्रवासियों के विरुद्ध हिंसा शामिल हो सकती है। कई देशों में अतिराष्ट्रवादी आप्रवास को उस देश की स्थानीय या मूल जनता की समृद्धि हेतु संकट के रूप में देखते हैं।

## सन्दर्भ
# मिशिगन

अमेरिका में स्थिति
**मिशिगन** (अंग्रेज़ी: Michigan) विशाल झीलें के इलाके पर संयुक्त राज्य के मध्य पश्चिम क्षेत्र में स्थित राज्य है। इसकी राजधानी लांसिंग है, और इसका सबसे बड़ा शहर डेट्रोइट है। मिशिगन एकमात्र राज्य है जिसमें दो प्रायद्वीप शामिल हैं। मिशिगन में दुनिया के किसी भी राजनीतिक उपखंड के मुकाबले सबसे बड़ा मीठे पानी का किनारा है। शिकागो नगर इसी झील पर स्थित है ।

17वीं शताब्दी में फ्रांसीसी खोजकर्ताओं द्वारा उपनिवेशित होने से पहले मिशिगन में कई मूल अमेरिकी जनजातियाँ निवास करती थी। 1762 में सप्तवर्षीय युद्ध में फ्रांस की हार के बाद यह क्षेत्र ब्रिटिश शासन के अधीन आया। जिसने अमेरिकी क्रन्तिकारी युद्ध में हार के बाद यह क्षेत्र नए स्वतंत्र हुए संयुक्त राज्य को सौंप दिया गया। इसे 26वें राज्य के रूप में 26 जनवरी 1837 को संघ में भर्ती किया गया।

हालांकि मिशिगन एक विविध अर्थव्यवस्था विकसित किये हुए हैं, लेकिन इसे व्यापक रूप से अमेरिकी मोटर वाहन उद्योग के केंद्र के रूप में जाना जाता है। यह देश की तीन प्रमुख ऑटोमोबाइल कंपनियों का घर है (जिन सबका मुख्यालय डेट्रोइट महानगरीय क्षेत्र के भीतर है)। 2016 के अनुमान के मुताबिक राज्य की जनसंख्या 99,28,300 है। जिससे इसका राज्यों में 10वां स्थान हुआ। 91% जनता अंग्रेज़ी बोलती हैं जो कानूनी तौर पर सरकारी भाषा नहीं है (वास्तव वो है)।

## मिशिगन के महत्वपूर्ण नगर एवं उपनगर

2005 की जनगणना के अनुसार मिशिगन के बड़े शहरों में निम्नाकिंग प्रमुख शहर हैं:

| रैंक | शहर | जनसँख्या |
| --- | --- | --- |
| 1 | डेट्राइट | 871,121 |
| 2 | ग्रैंड रैपिड्स | 193,083 |
| 3 | वॉरेन | 134,589 |
| 4 | स्टर्लिंग हाइट्स | 127,991 |
| 5 | फ्लिंट | 117,068 |
| 6 | **लैंसिंग** | 114,276 |
| 7 | एन आर्बर | 113,206 |
| 8 | क्लिंटन टाउनशिप | 96,781 |
| 9 | लिवोनिया | 96,736 |
| 10 | डियरबॉर्न | 92,382 |

### शैक्षणिक संस्थान

|  |  |  |
| --- | --- | --- |
| * एड्रियन महाविद्यालय
* अल्बियन महाविद्यालय
* अल्मा महाविद्यालय
* एंड्रयूज विश्वविद्यालय
* अक्वेनिस महाविद्यालय
* एव मारिया महाविद्यालय
* एव मारिया विधि विद्यालय
* बेकर महाविद्यालय
* कैल्विन महाविद्यालय
* सेन्ट्रल मिशिगन विश्वविद्यालय
* क्लेयरी विश्वविद्यालय
* कॉनकार्डिया विश्वविद्यालय
 | * कॉर्नर स्टोन विश्वविद्यालय
* क्रैनब्रुक कला अकादमी
* डैवनपोर्ट विश्वविद्यालय
* ग्रैंड वैली स्टेट विश्वविद्यालय
* मैडोना विश्वविद्यालय
* मिशिगन यहूदी संस्थान
* मिशिगन स्टेट विश्वविद्यालय
* मिशिगन तकनीकी विश्वविद्यालय
* नार्दन मिशिगन विश्वविद्यालय
* ओकलैंड विश्वविद्यालय
* ओलिवेट महाविद्यालय
 | * मिशगन विश्वविद्यालय तंत्र
	+ मिशिगन विश्वविद्यालय- Ann Arbor
	+ मिशिगन विश्वविद्यालय-Dearborn
	+ मिशिगन विश्वविद्यालय-Flint
 |

## इन्हें भी देखें

* मिशिगन झील
# जनसंख्या घनत्व

जनसंख्या घनत्व (व्यक्ति प्रति कि.मी.2) देशवार, २००६
जनसंख्या घनत्व (व्यक्ति प्रति कि.मी.2) वीश्व का मानचित्र, १९९४
**जनसंख्या घनत्व**  जनसंख्या प्रति इकाई क्षेत्रफ़ल पर निवास करने वाले लोगों की संख्या का माप होता है। यह जीवों पर प्रायं प्रयोग होता है। खासकर मानवों के लिए, भूगोल के क्षेत्र में
।good

## इन्हें भी देखें

* देशों की सूची जनसंख्या घनत्व अनुसार
* देशों की सूची जनसंख्या अनुसार
* शहरों की सूची जनसंख्या अनुसार
* धार्मिक जनसंख्या की सूची
* मानव भूगोल

## बाहरी कड़ियाँ

* City Ranks combines Google Maps and 2000 Census data to show the population densities of U.S. zip codes on an interactive map.
* Selected Current and Historic City, Ward & Neighborhood Densities
* Population density world-map
# संयुक्त राज्य जनगणना ब्यूरो

अमेरिकी जनगणना ब्यूरो का 2014 में लोगो।
**संयुक्त राज्य जनगणना ब्यूरो** (अंग्रेज़ी: *The United States Census Bureau (USCB)*; आधिकारिक रूप से **जनगणना का ब्यूरो** (अंग्रेज़ी: *Bureau of the Census*) जैसा टाइटल 13 यू.ऍस.सी. § 11 में परिभाषित है), संयुक्त राज्य संघीय सांख्यिकी प्रणाली की प्रमुख ऐजन्सी है जिसपर अमेरिकी लोगों और अर्थव्यवस्था से सम्बन्धित आँकड़े जुटाने का दायित्व है।

जनगणना ब्यूरो का मुख्य उद्देश्य है प्रति दस वर्ष में जनगणना करना जिसके आधार पर अमेरिका के राज्यों को उनकी जनसंख्या के आधार पर अमेरिकी प्रतिनिधि सभा में सीटें आवण्टित होती हैं। दशकीय जनगणना के अतिरिक्त, जनगणना ब्यूरो निरन्तर अन्य बहुत प्रकार की जनगणनाएँ संचालित करता है जिनमें से कुछ हैं अमेरिकी समुदाय सर्वेक्षण, संयुक्त राज्य आर्थिक जनगणना, और वर्तमान जनसंख्या सर्वेक्षण। इसके अतिरिक्त संघीय सरकार द्वारा जारी किए जाने वाले आर्थिक और विदेश-व्यापार सम्बन्धी आँकड़ो में आम तौर पर जनगणना ब्यूरो द्वारा उपलब्ध कराए गए भी सम्मिलित होते हैं। जनगणना ब्यूरो द्वारा संचालित किए जाने वाले विभिन्न जनगणनाओं और सर्वेक्षणों से उपल्ब्ध आँकड़ो के आधार पर प्रतिवर्ष 400 अरब डॉलर की संघीय निधि का वितरण किया जाता है और जिससे राज्यों, स्थानीय समुदायों, और व्यवसायों को सुविज्ञ निर्णय लेने में सहायता मिलती है।

जनगणना ब्यूरो, संयुक्त राज्य वाणिज्य विभाग के अधीन है और इसके निदेशक का चयन अमेरिका के राष्ट्रपति द्वारा किया जाता है।

इस ऐजन्सी की स्थापना 1 जुलाई 1903 को की गई थी और इसका मुख्यालय सूटलैण्ड, मैरिलैण्ड में स्थित है। इसके कुल कर्मचारियों की संख्या 5,593 (2006 में) है और इसका वार्षिक बजट 2009 से 2011 के दौरान इस प्रकार था: 2009 में 3.1 अरब डॉलर, 2010 में 7.2 अरब डॉलर, और 2011 में 1.3 अरब डॉलर।

## सन्दर्भ

## बाहरी कड़ियाँ

* आधिकारिक संजालस्थल (अंग्रेज़ी)
# शहर

मलेशिया में जोहोर बाहरू शहर
फिनलैंड में टाम्परे शहर
**शहर** बड़ी और स्थायी मानव बस्ती होती है। गाँव विकसित होके यह शहर बनता है।

ऐतिहासिक रूप से शहरवासियों का समग्र रूप से मानवता में छोटा सा अनुपात रहा है। लेकिन आज दो शताब्दियों से अभूतपूर्व और तेजी से शहरीकरण के कारण, कहा जाता है कि आज आधी आबादी शहरों में रह रही हैं। वर्तमान में शहर आमतौर पर बड़े महानगरीय क्षेत्र और शहरी क्षेत्र के केंद्र होते हैं। सबसे आबादी वाला उचित शहर शंघाई है।

एक शहर अन्य मानव बस्तियों से अपने अपेक्षाकृत बड़े आकार के कारण भिन्न होता है। शहर अकेले आकार से ही अलग नहीं है, बल्कि यह एक बड़े राजनीतिक संदर्भ में भूमिका निभाता है। शहर अपने आसपास के क्षेत्रों के लिए प्रशासनिक, वाणिज्यिक, धार्मिक और सांस्कृतिक केंद्रों के रूप में सेवा देता है। एक विशिष्ट शहर में पेशेवर प्रशासक, नियम-कायदे होते हैं और सरकार के कर्मचारियों को खिलाने के लिए कराधान भी। शहर शब्द फारसी से हिन्दी भाषा में आया है। पुराना संस्कृत शब्द **नगर** भी उपयोग किया जाता विशेषकर सरकारी कार्य में जैसे कि नगर निगम।

## यह भी देखिए

* भारत के शहर

## सन्दर्भ
# पेंटागन

**पेंटागन** अमरीका के प्रतिरक्षा विभाग का मुख्यालय है। यह दुनिया की सबसे बड़ी कार्यालय इमारत है। इस इमारत का निमॉण द्वितीय विश्व युद्व के समय शुरु हो कर १५ जनवरी १९४३ तक चला. इसके निमॉण ८ करोङ ३० लाख डालर की लागत आई थी।
# हिंसा

शारीरिक हिंसा से विकलांगता-समायोजित जीवन वर्षों के आकलन, प्रति १००,००० निवासी (२००४ में)।

  no data
  <200
  200-400
  400-600
  600-800
  800-1000
  1000–1200
  1200–1400
  1400–1600
  1600–1800
  1800–2000
  2000-3000
  >3000

विश्व स्वास्थ्य संगठन की परिभाषा के अनुसार, **हिंसा** "स्वयं के विरुद्ध, किसी अन्य व्यक्ति या किसी समूह या समुदाय के विरुद्ध **शारीरिक बल या शक्ति का साभिप्राय उपयोग है**, चाहे धमकीस्वरूप या वास्तविक, जिसका परिणाम या उच्च संभावना है कि जिसका परिणाम चोट, मृत्यु, मनोवैज्ञानिक नुकसान, दुर्बलता, या कुविकास के रूप में होता हैं", हालांकि संगठन यह स्वीकार करता है कि इसकी परिभाषा में "शक्ति का उपयोग" शामिल करना शब्द की पारंपरिक समझ को बढ़ाता है। इस परिभाषा में क्रिया को ही करने की साभिप्रायता शामिल है, चाहे उससे कुछ भी परिणाम उत्पन्न हो। हालांकि, आम तौर पर, जो कुछ भी हानिकारक या क्षतिकारक तरीके से उत्तेजित किया जाता है, वह हिंसा के रूप में वर्णित किया जा सकता है, भले ही वह हिंसा के मतलब से नहीं हो (किसी व्यक्ति द्वारा और किसी व्यक्ति के विरुद्ध)।

## प्रकार

हिंसा का प्रकारविज्ञान
हिंसा को तीन व्यापक श्रेणियों में विभाजित किया जा सकता हैं:

* स्व-निर्देशित हिंसा
* अन्तरव्यक्तिगत हिंसा
* सामूहिक हिंसा

हिंसक क्रियाएँ निम्न हो सकती हैं:

* शारीरिक
* यौन
* मनोवैज्ञानिक
* भावनात्मक

## इन्हें भी देखें

* हिंसा का सौन्दर्यीकरण (Aestheticization of violence)
* आक्रामकता
* शारीरिक दण्ड
* लड़ो-या-भागो अनुक्रिया
* शिकार
* विधायी हिंसा
* युद्ध कलाएँ
* परजीविता
* क्रव्यादन (Predation)

## सन्दर्भ

## बाहरी कड़ियाँ
# संगठित अपराध

**संगठित अपराध** बड़े पैमाने पर किये जाते हैं। इसके पीछे अपराधियों का एक बडा समूह काम करता है। इनका कार्यक्षेत्र भी अपेक्षाकृत विस्तृत होता है। इनके पास संसाधन अधिक होते हैं।

## इन्हें भी देखें

* जाली मुद्रा
* तस्करी
* माफिया

## बाहरी कड़ियाँ

* राष्ट्रीय अपराध रेकॉर्ड ब्यूरो
* लोकनायक जयप्रकाश नारायणराष्ट्रीय अपराधशास्त्र एवं विधि-विज्ञान संस्थान (भारत सरकार (गृह मंत्रालय))
* दाउद है भारत में संगठित अपराधों का सबसे बड़ा गॉडफादर
* मानव तस्करी है संगठित अपराध
* Mob Life: Gangster Kings of Crime - slideshow by *Life magazine*
* UNODC - United Nations Office on Drugs and Crime — Sub-section dealing with organized crime worldwide
* "Organized Crime." Oxford Bibliographies Online: Criminology.
# वामपन्थी राजनीति

चेक गणराज्य में श्रमिक संघों द्वारा आयोजित मजदूरों के हक़ों के समर्थन में एक बाईं-तरफ़ा जलूस
**वामपन्थी राजनीति** (left-wing politics या leftist politics) राजनीति में उस पक्ष या विचारधारा को कहते हैं जो समाज को बदलकर उसमें अधिक आर्थिक और जातीय समानता लाना चाहते हैं। इस विचारधारा में समाज के उन लोगों के लिए सहानुभूति जतलाई जाती है जो किसी भी कारण से अन्य लोगों की तुलना में पिछड़ गए हों या शक्तिहीन हों। राजनीति के सन्दर्भ में 'बाएँ' और 'दाएँ' शब्दों का प्रयोग फ़्रान्सीसी क्रान्ति के दौरान शुरू हुआ। फ़्रांस में क्रान्ति से पूर्व की एस्टेट जनरल (Estates General) नामक संसद में सम्राट को हटाकर गणतन्त्र लाना चाहने वाले और धर्मनिरपेक्षता चाहने वाले अक्सर बाई तरफ़ बैठते थे। आधुनिक काल में समाजवाद (सोशलिज़म) और साम्यवाद (कम्युनिजम) से सम्बन्धित विचारधाराओं को बाईं राजनीति में डाला जाता है।

## इन्हें भी देखें

* दक्षिणपन्थी राजनीति

## सन्दर्भ
# दक्षिणपन्थी राजनीति

ब्रिटेन का एक दक्षिणपन्थी राजनीतिक पोस्टर। लिखा है: "समाजवाद देश का गला घोट रहा है"। महिला-रूप देश की कमर-पेटी पर "समृद्धि" लिखा है।
राजनीति में **दक्षिणपंथी राजनीति** (right-wing politics या rightist politics ) उस पक्ष या विचारधारा को कहते हैं जो सामाजिक स्तरीकरण या सामाजिक समता को अपरिहार्य, प्राकृतिक, सामान्य या आवश्यक मानते हैं।

## विवरण

आम तौर से इस पक्ष के समर्थक समाज की ऐतिहासिक भाषा, अर्थ-व्यवस्था और धार्मिक पहचान को रखने की चेष्टा करते हैं। पारम्परिक समाजों में अक्सर लोगों में वर्गीकरण और श्रेणीकरण नही होता है और दाईं राजनीति में प्राकृतिक नियम की दलील देकर ऐसे वर्गीकरणों को जारी रखने का समर्थन नही किया जाता है। राजनीति के सन्दर्भ में 'बाएँ' और 'दाएँ' शब्दों का प्रयोग फ़्रान्सीसी क्रान्ति के दौरान शुरू हुआ। फ़्रांस में क्रान्ति से पूर्व की एस्टेट जनरल (Estates General) नामक संसद में सम्राट को हटाकर गणतंत्र लाना चाहने वाले और धर्मनिरपेक्षता चाहने वाले अक्सर बाई तरफ़ बैठते थे। आधुनिक काल में पूँजीवाद से सम्बंधित विचारधाराओं को अक्सर दाईं राजनीति में डाला जाता है।

## इन्हें भी देखें

* वामपंथी राजनीति

## सन्दर्भ